Der er påskestille i kontorlandskabet, men til daglig er der en kommen og gåen.

»Jeg er lidt forbavset over, at jeg har kunnet vænne mig til at sidde i et storrumskontor, men det fungerer fint for mig«, siger sekretær Susan Isager, der arbejder i entreprenørfirmaet NCC’s nye hovedsæde ved Gladsaxe Ringvej.

Susan Isager er oprindeligt uddannet advokatsekretær, hvor de advokater, som hun assisterede, sad i enkeltmandskontorer eller cellekontorer, som det hedder i entreprenørjargon.